Document ID: 32004R0886

32004R0886
L 168/14
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 886/2004 НА КОМИСИЯТА
от 4 март 2004 година
за адаптирането на някои регламенти и решения в областите на свободното движение на стоки, политиката на конкуренция, земеделието, околната среда и външните работи поради присъединяването на Чешката република, Естония, Кипър, Латвия, Литва, Унгария, Малта, Полша, Словения и Словакия
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за присъединяване на Чешката република, Естония, Кипър, Латвия, Литва, Унгария, Малта, Полша, Словения и Словакия (1), и по-специално член 2, параграф 3 от него,
като взе предвид Акта за присъединяване на Чешката република, Естония, Кипър, Латвия, Литва, Унгария, Малта, Полша, Словения и Словакия (2), и по-специално член 57, параграф 1 от него,
като има предвид, че:
(1)
Някои актове продължават да бъдат валидни след 1 май 2004 г. и те изискват адаптиране, тъй като необходимите адаптации не са предвидени в Акта за присъединяване или са предвидени, но трябва да бъдат допълнени. Всички тези адаптации трябва да бъдат приети преди присъединяването, за да започнат да се прилагат от момента на присъединяването.
(2)
Съгласно член 57, параграф 2 от Акта за присъединяване тези адаптации трябва да бъдат приети от Комисията във всички случаи, когато Комисията е приела оригиналния акт.
(3)
Следователно Регламенти (ЕО) № 1474/2000 (3), (ЕО) № 1477/2000 (4), (ЕО) № 1520/2000 (5), (ЕО) 1488/2001 (6), (ЕО) № 76/2002 (7), (ЕО) № 349/2003 (8) и (ЕО) № 358/2003 (9) на Комисията, както и Решения 2000/657/ЕО (10), 2002/602/ ЕОВС (11), № 1469/2002/ЕОВС (12) и 2003/122/ЕО (13) на Комисията следва да бъдат съответно изменени.
(4)
Решение 2003/450/ЕО на Комисията от 18 юни 2003 г. за признаване на разпоредбите, прилагани в Чешката република в борбата срещу Clаvibacter michiganensis(Smith) Davis e.a.ssp. Sepedonicus(Spieckerman Kotthoff) Davis e.a., тъй като са идентични с разпоредбите на общността (14), следва да бъде отменено,
ПРИЕ НАСТОЯЩИЯ РЕГЛАМЕНТ:
Член 1
Регламенти (ЕО) № 1474/2000, (ЕО) № 1477/2000, (ЕО) № 1520/2000, (ЕО) 1488/2001, (ЕО) № 76/2002, (ЕО) № 349/2003 и (ЕО) № 358/2003, както и Решенията 2000/657/ЕО, 2002/602/ЕОВС, № 1469/2002/ЕОВС и 2003/122/ЕО се изменят, както е установено в приложението.
Член 2
Решение 2003/450/ЕО се отменя.
Член 3
Настоящият регламент влиза в сила в съответствие и считано от датата на влизане в сила на Договора за присъединяване на Чешката република, Естония, Кипър, Латвия, Литва, Унгария, Малта, Полша, Словения и Словакия.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 4 март 2004 година.

Labels: 3
15
4
20